cyanic-selkie/wikianc huggingface dataset:
Aleksandăr Aleksandrov
Aleksandrov valittiin Interkosmosin tutkijakosmonautiksi 1. maaliskuuta 1978. Hän kuului Sojuz 33:n varamiehistöön ja lensi Sojuz TM-5:llä Mir-avaruusasemalle. Lento laukaistiin 7. kesäkuuta 1988, ja Aleksandrov palasi Maahan 17. kesäkuuta 1988 Sojuz TM-4:llä. Hän päätti kosmonauttiuransa pian tämän jälkeen ja on sittemmin työskennellyt tutkijana.
Kai Pulliainen
Kai Pulliainen (s. 22. huhtikuuta 1955 Helsinki) on suomalainen basisti. Hän on Agentsin alkuperäisbasisti ja soittaa yhtyeen nykykokoonpanossakin. Kain pikkuveli Esa Pulliainen toimii Agentsin soolokitaristina ja johtohahmona.
Kai Pulliainen on soittanut Agentsien levyjen lisäksi muun muassa Rauli "Badding" Somerjoen albumeilla Ikkunaprinsessa, Tähdet, tähdet ja Laivat.
Hän asuu Helsingin Vallilassa.
Salute (Little Mixin albumi)
Salute on Little Mixin toinen studioalbumi, joka julkaistiin 8. marraskuuta 2013. Levy sisältää muun muassa hitit "Move" ja "Salute".
Kaukasiankirahvinkukka
Kaukasiankirahvinkukka, myös kaukasiankirahvikukka, (Cephalaria gigantea) on monivuotinen isokokoinen ruohokasvi, jota käytetään koristekasvina.
Forevermore / Face in the Mirror
Forevermore / Face in the Mirror on Thunderstonen ensimmäinen single yhtyeen neljänneltä studioalbumilta Evolution 4.0. Se julkaistiin 14. helmikuuta 2007 levymerkillä Nuclear Blast.
Kaukasiankirahvinkukka
Ulkonäkö
Kaukasiankirahvinkukka kasvaa 80–200 senttimetriä korkeaksi. Varsi on pystykasvuinen ja runsaasti haarova. Lehdet ovat syvään pariliuskaiset tai parilehdykkäiset, lehdykkäpareja on 4–6. Latvakukinto on tyypiltään purtojuurikasveille tunnusomainen mykerö. Se on puolipallomainen, vaaleankeltakukkainen, teriö on neliliuskainen, kooltaan 15–20 millimetriä, reunakukkien teriö on muita kukkia suurempi. Verhiö on maljamainen, myötäkarvainen.
Forevermore / Face in the Mirror
Single debytoi Suomen virallisen listan viidennellä sijalla, ja ylsi neljännellä listaviikollaan sijalle neljä.
Kaukasiankirahvinkukka
Levinneisyys
Kaukasiankirahvinkukka esiintyy luonnonvaraisena Kaukasiassa. Laji on viljelykarkulaisena harvinainen Pohjoismaissa, sitä esiintyy karkulaisena Ruotsin ja Norjan eteläosassa, Suomessa satunnaisesti.
Holašovice
Kylä on Unescon maailmanperintöluettelossa. Sitä pidetään erityisen hyvin säilyneenä esimerkkinä perinteisestä keskieurooppalaisesta kylästä, jossa keskiaikainen asemakaava, maa-alueiden käyttötapa ja rakennusten ulkonäkö ovat lähes ennallaan. Holašovicen kylässä yhdistyy kaksi perinteistä kansanomaista rakennustapaa tavalla, joka tunnetaan eteläböömiläisenä ”kansanbarokkina”.
Historia
Holašovicen alueella on ollut asutusta 100-luvulta eaa. Slaaveja asui alueella 800- ja 900-luvuilla. Virallisesti Holašovicen kylä perustettiin 1200-luvun puolivälissä. Ensimmäinen maininta siitä on vuodelta 1292, jolloin kuningas Venceslaus II luovutti kylän omistuksen Vyšší Brodin sisterssiläiselle luostarille, joiden hallussa Holašovice oli vuoteen 1848 saakka.
1500-luvun alkuun saakka kylässä asui tšekkejä. Vuonna 1521 Böömissä raivonnut rutto jätti vain kaksi kyläläistä henkiin ja sisterssiläiset asuttivat kylän saksalaisilla siirtolaisilla omistamiltaan mailta Baijerista ja Itävallasta. Luostarin säilyineiden luetteloiden mukaan kylässä asui 17 perhettä. Lyhyt kukoistuksen kausi päättyi kolmikymmenvuotiseen sotaan (1618–1648), josta kylä toipui kuitenkin hyvin. Kylän maatilojen määrä oli pitkään 17. Vuonna 1785 kylässä luetteloitiin 25 asuintaloa.
Vasta 1900-luvulla Holašovicen asukasluku kasvoi. Toisen maailmansodan aikana kylästä tuli osa kolmatta valtakuntaa. Kun sota päättyi saksalaisten tappioon lähes kaikki saksalaistaustaiset asukkaat lähtivät kylästä ja sen asuttivat tšekit. Nykyisin kylässä on noin 120 rakennusta ja 23 maatilaa.
Kylän arkkitehtuuri
Kylän alueella on suorakaiteen muotoisen, noin 210 × 70 metrin kokoisen keskustorin ympärillä 22 maatilarakennusta, joista useimmat ovat säilyneet lähes muuttumattomina 1900- ja 2000-luvuilla. Talojen stucco-julkisivujen välissä on muurit, joista johtaa portti keskusaukiolle. Aukiota ympäröivät kivirakenteiset rakennukset on rakennettu uudelleen tai uudistettu pääosin 1800-luvulta. Ajan rakennusmiehet ja muurarit olivat olleet Böömin alueen aatelisten ja alueelle levinneen Habsburgin monarkian palveluksessa. Opittu rakentamisen taito ja muotokieli levisi myös tavallisen kansan asuinrakennuksiin. Seurauksena syntyi ainutlaatuinen kansanbarokkina tunnettu rakentamisen tyyli, josta Holašovicen kylä on yhtenäisimpiä tunnettuja esimerkkejä.
Cuyamel Fruit Company
Cuyamel Fruit Company oli Sam Zemurrayn perustama yhdysvaltalainen hedelmäyritys, joka kuljetti banaaneja Puerto Cortésin sataman kautta. Zemurray myi yrityksensä United Fruit Companylle 1929. Cuyamel Fruit tuotti banaanin lisäksi sokeria ja omisti Hondurasista tuhansia hehtaareja maata ja rautateitä.
Cuyamel Fruit Companyn perustana oli Zemurrayn vuonna 1903 perustama Hubbard-Zemurray, josta United Fruit Company omisti pääosan. United Fruit vetäytyi 1910-luvulla ja Hubbard-Zemurray organisoitiin uudelleen, ja siitä muodostettiin 1911 Cuyamel Fruit Company. Yritys perusti pian La Limaan osaston, josta tuli Keski-Amerikan johtavia banaanintuottajia. La Liman banaanit tunnettiin laadustaan.
Cuyamel Fruit rekisteröityi osakeyhtiöksi Delawaressa 1923, mutta sen vuosittaisen kokoukset pidettiin silti New Orleansissa. Vuoden 1924 lopulla Cuyamel Fruitin ja sen Hondurasin paikallisyhtiön Cortes Companyn sekä tytäryhtiöiden Bluefields Fruit and Transportation Companyn ja the Sula Sugar Companyn yhteenlasketut varat olivat 3,97 miljoonaa dollaria. Cuyamel Fruit kasvoi 1920-luvulla maailman toiseksi suurimmaksi banaanien ja muiden trooppisten hedelmien myyjäksi United Fruitin jälkeen.
Cuyamel Fruitin ja United Fruitin välille kehkeytyi Pohjois-Amerikan markkinoilla hintakilpailu, joka päättyi, kun United Fruit osti kilpailijansa 32 miljoonalla dollarilla. Kaupan myötä United Fruitille siirtyi noin tuhat neliökilometriä banaanimaita, 15 höyrylaivaa, satamavarustuksia ja rautateitä. Cuyamel Fruitin johtajasta Zemurraystä tuli samalla United Fruitin suurin osakkeenomistaja, ja hän sai paikan yrityksen johtokunnasta. Kaupan ansiosta United Fruitin hallussa oli noin kaksi kolmasosaa Amerikan banaanimarkkinoista.
Freddie Frith
pienoiskuva|Freddie Frith vuonna 1948. Freddie Frith (30. toukokuuta 1909 – 1988) oli brittiläinen ratamoottoripyöräilijä ja liikemies. Hänen uransa ratamoottoripyöräilijänä sijoittui 1930- ja 1940-lukujen väliselle ajalle, jonka kruununa oli 350-kuutioisten maailmanmestaruus 1949.
Frithin ensimmäinen kansallinen kilpailu oli Mansaaren TT-ajojen "juniorikilpailun" Manx Grand Prix vuonna 1930 ja sijoittui siinä heti kolmanneksi. Tapaus nosti hänet sanomalehtien otsikoihin. Tuohon aikaan Mansaaren TT-ajot olivat pääasiassa brittiläisten tehdastallien hallitsema. Voitettuaan Nortonillaan 500-kuutioisten kilpailun vuonna 1935, Frith liittyi seuraavana vuonna Birminghamin tehdastalliin seuraavaksi kaudeksi.
Frith voitti seuraavana vuonna Manx Grand Prix'n ja sitä seuraavana vuonna varsinaisen Mansaaren TT-ajot. Jälkeenmainitussa hän ajoi ensimmäisenä yhden kierroksen keskinopeutena yli 90 mailin (n. 144 kilometrin) tuntinopeudella. Frith kilpaili Mansaaren TT-ajoissa kahdeksan kertaa ja vain kerran hän jäi kolmen lopputuloksissa parhaan kuljettajan ulkopuolelle. Tuo tapahtui vuonna 1939, jolloin hän joutui keskeyttämään moottoririkkoon.
Toisen maailmansodan aikana Frith oli töissä tehtaassa, joka valmisti moottoripyöriä maansa armeijalle.
Toisen maailmansodan jälkeen Frith palasi takaisin ratamoottoripyöräkilpailuihin vuonna 1949 ja voitti samana vuonna historian ensimmäisen 350-kuutioisten maailmanmestaruuden voitettuaan kaikki kauden viisi osakilpailua. Hän osallistui myös kerran 500-kuutioisten MM-starttiin missä hän oli viides. Frithin ylivoimainen mestaruus oli ilmiömäinen, sillä hän ei ollut kilpaillut moottoripyörillä lähes kymmeneen vuoteen.
Desmoteplaasi
thumb|250px|Desmoteplaasin rakenne Desmoteplaasi on isoverenimijälepakon syljestä eristetty proteiini, jota on tutkittu liuotushoitoon sopivana aineena. Sitä ei käytetä lääkkeenä ja sen kehitys on lopetettu, sillä sen käyttö lisää aivoverenvuotoriskiä. Desmoteplaasi muuntaa plasminogeeniä plasmiiniksi, joka pilkkoo verihyytymiä muodostanutta fibriiniä. Desmoteplaasi on siis trombolyytti ja toimii kuten kehon luontainen hyytymiä hajottava plasminogeenin kudosaktivaattori (tPA). Verta ruuakseen käyttävän lepakon syljessä desmoteplaasi estää puremakohdan hyytymistä.
Ohjelmointikielen kääntäjä
Ohjelmointikielen kääntäjä on tietokoneohjelma, joka luo tietokoneohjelman ohjelmointikielisen lähdekoodin perusteella konekielisen ajettavan binääritiedoston (eli kääntää ohjelman). Kääntäminen on siis muunnos, jossa ihmiselle helpossa muodossa oleva lähdekoodi muutetaan tietokoneen suorittimen ymmärtämään muotoon myöhempää suorittamista varten.
Kääntäjän lisäksi voidaan tarvita useita muita ohjelmia suoritettavan ohjelman tuottamiseksi kuten esikääntäjä, assembler ja linkkeri.
Vaihtoehtona kääntäjälle on ohjelmointikielen tulkki, joka myös suorittaa ohjelman. Joskus ohjelmat käännetään ensin kääntäjällä tavukoodiksi, jonka sitten suorittaa yksinkertainen tulkki. Tyypillisesti tällä tavalla suoritettavia ohjelmointikieliä ovat Java, Python, Ruby ja PHP.
Tavukoodia käytetään myös välivaiheen käännöksenä, jotta eri kielistä saadaan kohdennettua eri laitteille käännettävää alustakohtaista ohjelmakoodia. Vastaavia ovat muun muassa LLVM kääntäjäympäristössä sekä useissa GPGPU-ohjelmointiin suunnatuissa menetelmissä (esim. SPIR-V ).
Käännöksen vaiheet
Käännös voidaan jakaa neljään vaiheeseen:
Analyysivaihe voidaan jakaa kolmeen analyysiin: sanastollinen, syntaksin mukainen ja merkityksen mukainen. Kääntäjä voi tuottaa välikielellä käännöksen, johon voidaan soveltaa alustariippumattomia optimointeja ennen varsinaista konekielisen koodin tuottamista ja sen optimointia.
Kääntäjän etuosa jaetaan usein selaajaan ja jäsentimeen. Selaaja tunnistaa ohjelmointikielestä alkionimet esimerkiksi säännöllisten lausekkeiden avulla. Jäsennin (myös jäsentäjä) tunnistaa kielen rakenteen vaikkapa sisäkkäisiä rakenteita tunnistavan LR-jäsennystä (left-right, eli läpikäynti vasemmalta oikealle, ymmärtäminen oikealta vasemmalle) käyttäen. Myös LL-jäsennystä käytetään sen yksinkertaisuuden vuoksi, mutta sellaisen avulla ei voida jäsentää kieltä, missä esiintyy nk. vasen rekursio. Esimerkiksi kielioppisääntöön A ::= A + B ei voida soveltaa LL-jäsentäjää, koska se joutuisi ikuiseen rekursiosilmukkaan - aliohjelmakutsut menisivät seuraavaan tapaan: ParseA ParseA ParseB # tee jotain A + B:lle
Unix-maailmassa yleisesti käytetyt työkalut ovat LEX ja YACC: LEX tekee sanastollisen analyysin (selaajan) ja YACC lausemuodon analyysin (jäsentimen).
Daeodon
Daeodon on sukupuuttoon kuollut entelodontteihin kuuluva sorkkaeläinsuku, jonka fossiileja on löydetty laajalta alueelta Yhdysvalloissa. Sukuun luetaan vain yksi laji, Daeodon shoshonensis, ja se eli myöhäiseltä oligoseenilta varhaiselle mioseenille. Se oli paitsi heimonsa viimeinen laji, myös heimon suurin laji. Daeodon saattoi kasvaa noin 3,4 metriä pitkäksi ja 2,4 metriä korkeaksi. Pelkästään kallolla saattoi olla pituutta yli 1,5 metriä. Eläin painoi arviolta noin 900 kiloa. Daeodonin jalat olivat varsin pitkät ja tukevat, ja sen ruumis oli sikamainen. Sillä oli entelodonteille tyypillisiä luisia kyhmyjä leuan alla ja naaman sivussa, ja ne saivat eläimen näyttämään jättimäiseltä pahkasialta. Daeodon söi lähellä maata ja sen pitkä kuono korvasi sen lyhyen kaulan. Sen leukalihakset olivat hyvin voimakkaat. Hampaat osoittavat, että Daeodon oli kaikkiruokainen, ja söi myös raatoja. Raadonsyöntiin viittaavat myös samanaikaisten eläinten luista löydetyt hampaanjäljet.
Ohjelmointikielen kääntäjä
Käännöksen vaiheet
Kolmas käännösvaihe on semanttinen (eli merkityksen) analyysi. Tässä vaiheessa tutkitaan mm. muuttujien ja metodien nimet, tyypit ja niiden käytön oikeellisuus.
Daeodon
pienoiskuva|oikea|Luurangon rekonstruktio
Vila Nova de Gaia
Vila Nova de Gaia (arkikielessä usein vain Gaia) on kaupunki Portugalin pohjoisosassa Atlantin rannikolla, Douro-joen etelärannalla. Joen toisella rannalla sijaitsee Porton kaupunki. Vila Nova de Gaia kuuluu Porton metropolialueeseen, jolla asuu yhteensä noin 1,5 miljoonaa ihmistä. Gaian asukasluku (noin 300 000) on nykyään suurempi kuin itse Porton (noin 263 000), ja se on hallinnollisesti Lissabonin ja Sintran jälkeen Portugalin kolmanneksi suurin kaupunki (município). Vila Nova de Gaian pinta-ala on 168,7 km² ja asukastiheys noin 1 838 as/km².
Vila Nova de Gaia tunnetaan erityisesti joenrannan varastoista, joissa portviini perinteisesti kypsytetään.
Ohjelmointikielen kääntäjä
Käännöksen optimointi
Kääntäjä voi usein suorittaa käännettävän ohjelman optimointia sille sallituissa rajoissa.
C-kielen standardi sallii kääntäjän olettaa ettei käsiteltäviä muuttujia muuteta lataus/tallennus-operaation aikana (kuten lauseen  aikana). Muun muassa rinnakkain suoritettavan ohjelmakoodin tapauksessa tämä voi aiheuttaa ongelmia. Kääntäjä voi olettaa ettei tieto muutu sitä käyttävän toistorakenteen aikana, joka voi olla virhetilanne lukituksen vapautumista odottaessa.
Standardifunktiot
Standardifunktiot ovat kääntäjän itsensä tarjoamia tai tunnistamia funktioita, jotka sisältävät korkealle optimoidut toteutuksen tietyille yleisille algoritmeille. Esimerkiksi sini- ja kosinifunktiot ovat usein käytettyjä.
Kääntäjässä voi olla toteutuksia alustakohtaisille toiminnoille tietyillä käskykantalaajennuksilla toteutettuna, joita voidaan käyttää ohjelmissa assembly-kielellä tehtyjen rutiinien asemesta kuten SSE-käskykannan hyödyntämisessä. Esimerkiksi Microsoftin ja Intelin C/C++ kääntäjät sekä GCC toteuttavat standardifunktiot, jotka vastaavat suoraan x86-käskykannan SIMD laajennuksia.
Kääntäjien tyypit
Ohjelmointikielen kääntäjiä voidaan käyttää samalla alustalla jossa käännettävä ohjelma suoritetaan (natiivi tai isäntäalusta). Toinen tyyppi on ristiinkääntäjä, jossa kohdealusta voi olla eri kuin käännösympäristön, esimerkiksi sulautettu järjestelmä voi olla suorituskyvyltään liian rajoittunut kääntäjälle. Ristiinkääntäjä voi kohdistaa eri suorittimelle tai käyttöjärjestelmälle. Ristiinkääntäjä voidaan kääntää eri ympäristössä kuin missä se tullaan ajamaan ja käännetyn kääntäjän kohde voi olla myös eri: tätä tapausta kutsutaan "Kanadalaiseksi ristiksi".
Andrea Agnelli
pienoiskuva|Andrea Agnelli vuonna 2017. Andrea Agnelli (s. 6. joulukuuta 1975 Torino, Italia) on italialainen liikemies.
Sileshi Sihine
Sileshi Sihine (s. 29. tammikuuta 1983 Sheno, Etiopia) on etiopialainen kestävyysjuoksija.
Andrea Agnelli
Agnelli toimii Juventuksen puheenjohtajana. Hän on myös Stellantiksen ja Exorin hallitusten jäsen.
Sileshi Sihine
Sihine aloitti juoksuharjoittelun koululaisena Haile Gebrselassien innoittamana. Hänet valittiin maajoukkueeseen, kun hän sijoittui kymmenen parhaan joukkoon maansa mestaruuskilpailujen 10 000 metrin juoksussa 2001. 2002 hän osallistui maastojuoksun MM-kisoihin Dublinissa ja sijoittui nuorten sarjan kuudenneksi. Saman vuoden heinäkuussa Kingstonissa järjestetyissä yleisurheilun nuorten MM-kisoissa hän oli 10 000 metrillä toinen häviten ainoastaan maanmiehelleen Gebre-egziabher Gebremariamille.
Vuonna 2003 Sihine avasi kilpailukautensa juoksemalla toiseksi maastojuoksun Etiopian mestaruuskilpailuissa. Tämän ansiosta hän sai paikan maastojuoksun MM-kisoissa Lausannessa, jossa sijoittui seitsemänneksi pitkällä matkalla. Samana vuonna hän voitti Etiopian mestaruuden sekä 10 000 metrin että 5 000 metrin juoksussa. Hän paransi 5 000 metrin ennätystään Rooman GP:ssä aikaan 13.06,53. Pariisin MM-kisoissa hän juoksi 10 000 metrillä pronssille ajalla 27.01,44. Juoksun jälkimmäiset 5 000 metriä hän juoksi aikaan 13.08,7, joka oli hyvin lähellä hänen ennätystään 5 000 metrillä. Hän päätti kautensa voittamalla 10 000 metrin kilpailut Afrikan kisoissa ja Afrikan-Aasian kisoissa sekä sijoittumalla viidenneksi IAAF:n yleisurheilufinaalissa 5 000 metrillä.
Sihinen ensimmäiset arvokilpailut vuonna 2004 olivat maastojuoksun MM-kilpailut Brysselissä, jossa hän voitti pitkällä matkalla pronssia ja vaikutti täten siihen, että Etiopia voitti joukkuekilpailun ja lopetti Kenian 18 vuoden mittaisen voittoputken. Hän voitti samana vuonna kolmannen perättäisen Etiopian mestaruutensa ja voitti olympiahopeaa Ateenan olympialaisissa 10 000 metrillä. Loppuvuodesta hän voitti vielä IAAF:n yleisurheilufinaalin 5 000 metrin kilpailun sekä juoksi 15 kilometrin maantiejuoksun aikaan 41.38, joka jäi vain yhdeksän sekuntia maailmanennätyksestä.
Alkuvuodesta 2005 Sihine kärsi loukkaantumisista. Hän oli kuitenkin kunnossa Helsingin MM-kisoissa, joissa hän juoksi 10 000 metrillä hopealle maanmiehensä Kenenisa Bekelen jälkeen. 5 000 metrillä Sihine aloitti loppukirinsä 400 metriä ennen maalia. Hän johti vielä loppusuoralle tultaessa, mutta joutui antautumaan Kenian Benjamin Limolle ja jäi hopealle. IAAF:n yleisurheilufinaalissa hän voitti jälleen 5 000 metrin kilpailun. Hän osallistui myös ensimmäistä kertaa puolimaratonin maailmanmestaruuskilpailuihin, jotka järjestettiin Edmontonissa. Sihine oli kilpailun neljäs ajalla 1.01.14. 2006 maastojuoksun MM-kisoissa Fukuokassa Sihine juoksi pitkällä matkalla toiseksi ja lyhyellä matkalla kahdenneksitoista. Etiopia saavutti joukkuekilpailuista pitkällä matkalla pronssia ja lyhyellä hopeaa.
Sihine sijoittui Mombasan maastojuoksun MM-kisoissa 2007 kuudenneksitoista. Myöhemmin samana vuonna hän voitti Osakan MM-kisoissa MM-hopeaa 10 000 metrillä ja sijoittui IAAF:n yleisurheilufinaalissa 5 000 metrillä kuudenneksi. Edinburghin maastojuoksun MM-kisoissa 2008 hän oli viidestoista. Pekingin olympialaisissa samana vuonna Sihine varmisti Etiopian kaksoisvoiton Kenenisa Bekelen takana 10 000 metrin juoksussa. Daegun MM-kisoissa 2011 hän sijoittui 10 000 metrillä kahdeksanneksi ajalla 27.34,11.
Ison-Britannian luterilainen kirkko
Ison-Britannian luterilainen kirkko on luterilainen kirkko Isossa-Britanniassa.
Kirkko on ollut vuodesta 1988 Luterilaisen maailmanliiton jäsen, ja sen jäsenmäärä on 1 500- Vuonna 2010 se liittyi jäseneksi Porvoon kirkkoyhteisöön. Kirkon piispana toimii vuodesta 2019 alkaen norjalainen, entinen Sør-Hålogalandin hiippakunnan piispa, Tor Berger Jørgensen.
Kirkolla on kuusi englanninkielistiä seurakuntaa ja yksi pohjoismainen seurakunta, minkä lisäksi se järjestää jumalanpalveluksia puolaksi viidellä paikkakunnalla sekä Suur-Lontoon alueella myös kantoninkiinaksi, mandariinikiinaksi ja swahiliksi.
Suomen Jääkiekkoliitto
Suomen Jääkiekkoliitto ry – Finlands Ishockeyförbund rf on jääkiekkoa ja rullakiekkoa Suomessa hallinnoiva urheilujärjestö. Se on perustettu 20. tammikuuta 1929 Helsingissä. Se on Kansainvälisen Jääkiekkoliiton jäsen. Suomen Jääkiekkoliiton toimitusjohtajana toimii tällä hetkellä Sami Kauhanen, joka korvasi tehtävässä Matti Nurmisen. Liiton puheenjohtajana on toiminut 7. tammikuuta 2016 alkaen Harri Nummela.
Suomen Jääkiekkoliitto on yksi Suomen suurimmista urheilujärjestöistä. Sillä oli keväällä 2020 noin 75 000 lisenssipelaajaa. Jääkiekkoliitto vastaa Suomen jääkiekkomaajoukkueesta ja kansallisesta kilpatoiminnasta. Tosin SM-liigalla on oma hallituksensa.
Jääkiekkoliiton painopistealueet ovat valmennuksen kehittäminen, kansainvälinen menestys maajoukkuetasolla, nuorille mahdollisuus harrastaa jääkiekkoa, naisten ja tyttöjen toiminnan kehittäminen, harrastusmielessä pelaamisen mahdollistaminen sekä rullakiekon tukeminen. Liitolla on 14 valiokuntaa, jotka vastaavat eri toiminta-alueista.
Perustaminen
Kun seura perustettiin tammikuussa 1929, paikalla olivat 17:n seuran edustajat kahdeksalta eri paikkakunnalta. Kokousta johti Suomen Palloliiton varapuheenjohtaja Kauko Karvonen, joka selosti jääkiekon vaiheista Suomessa kahden liiton, Palloliiton ja Luistinliiton taisteltua sen hallinnoinnista. Lyhyen keskustelun jälkeen päätettiin Suomeen perustaa itsenäinen Jäähockeyliitto. Uudelle järjestölle valittiin väliaikainen toimikunta.
Suomessa järjestetyt ja järjestettävät turnaukset
Luettelo Suomessa järjestetyistä maaotteluturnauksista, perässä on Suomen sijoitus.
Jääkiekkoliiton toimitusjohtajat vuoteen 2001 saakka
Liiton ensimmäisinä vuosina toimitusjohtajasta käytettiin nimitystä sihteeri-toiminnanjohtaja.
Arvostelu
Liittoa arvosteltiin vuonna 2023, kun poikkeuksellisesti yksikään sen maajoukkue ei saavuttanut arvokisamitalia. Liittoa on myös arvosteltu, koska suomalaisessa maajoukkuejääkiekossa ei ole järjestäytynyttä kannattajatoimintaa, kuten jalkapallossa on. Keväällä 2023 liitto suunniteli kehittävänsä rakennettaan niin, että liittoon mahdollisesti perustetaan uusi urheilutoimenjohtajan vai valmennuksen johtajan tehtävä.
13-vuotias poika joutui - jo kolmannen kerran - rasistisen huutelun kohteeksi, ja hän kertoi asiasta valmentaja Juha Sokalle, joka määräsi joukkueen kesken ottelun pukukoppiin, ja ottelu keskeytyi. Liitto määräsi kolmen ottelun toimitsijakiellon ja seuralle tuhannen euron sakot. Urheilun oikeusturvalautakunta poisti juniorijoukkueen saaman sakon. Yhdenvertaisuusvaltuutetun mukaan Jääkiekkoliiton Sokalle langettama rangaistus oli yhdenvertaisuuslaissa kielletty vastatoimi. Valtuutettu teki osapuolten välille sovintoesityksen. Jääkiekkoliitto hylkäsi esityksen ja palkkasi asianajajan.
Screen Actors Guild -palkinto
Screen Actors Guild -palkinto (SAG-palkinto, englanniksi Screen Actors Guild Award tai SAG Award) on Screen Actors Guild -nimisen näyttelijäjärjestön vuosittain jakama palkinto, jota pidetään nykyään yhtenä arvostetuimmista yhdysvaltalaisista elokuva-alan palkinnoista, Oscar-palkinnon ja Golden Globen ohella. Palkintoja on jaettu vuodesta 1995 lähtien. Voittajat valitsevat järjestön jäsenet itse. Palkintoja jaetaan sekä elokuva- että televisiotyöstä. Palkinto myönnetään vain näyttelemisestä, ei esimerkiksi elokuvan ohjaamisesta.
Vuoden 2019 gaala järjestettiin 27. tammikuuta 2019.
Streptokinaasi
Streptokinaasi on beetahemolyyttisten streptokokkibakteerien tuottama proteiini, joka toimii plasminogeenin aktivaattorina plasmiiniksi. Sitä käytetään verisuonitukosten liuotushoitoon.
Ihminen, kulttuuri ja taide
Kirja on julkaistu osana Gummeruksen oppikirjasarjaa, jonka teokset on tarkoitettu korkeakoulujen yleisopintojen oppikirjoiksi sekä filosofiasta kiinnostuneelle yleisölle. Oksala kirjoitti teoksen Jyväskylän yliopiston Yhteiskuntatieteellisen tiedekunnan yleisopintokursseihin kuuluvan luentosarjan ”Kulttuurifilosofia” pohjalta. Hän sai kirjoittamiseen Suomen Kulttuurirahaston apurahan.
Esipuheessa tekijä toteaa kirjasen olevan suppea johdatus kulttuurifilosofian ja taiteenfilosofian ongelmiin. Se ei ole luonteeltaan järjestelmällinen katsaus vaan eräiden yleisten ja perustavien kysymysten tarkastelu. Oksala toteaa kulttuurin ilmentymiin kuuluvan esimerkiksi kielen, moraalin, tekniikan, tieteen ja elinkeinojen. Yksityiskohtaisemman katsauksen kohteeksi otetun taiteen hän mainitsee olevan oletettavasti jokaista ihmistä lähellä.
Klassillinen arkeologia
Klassillinen arkeologia (myös klassinen arkeologia) on arkeologian haara, joka on erikoistunut tutkimaan klassisen antiikin eli Kreikan ja Rooman ja näiden kulttuurien vaikutuspiiriin joutuneiden alueiden muinaisjäännöksiä. Se on klassillisen filologian ohella yksi antiikintutkimuksen päähaaroista.
Viana do Castelo
Viana do Castelo (IPA /vi.'ɐ.nɐ du kɐʃ.'tɛ.lu/) on sekä kaupunki että kunta Pohjois-Portugalissa, Norten alueella.
Klassillinen arkeologia
Klassillista arkeologiaa voi Suomessa opiskella Turun yliopistossa. Toinen tärkeä kotimainen toimija on Suomen klassillisen arkeologian seura, joka julkaisee neljä kertaa vuodessa ilmestyvää jäsenlehteä Fossaa. Seuran tarkoituksena on edistää klassillisen arkeologian tutkimusta ja tuntemusta Suomessa.
Proteus (satelliittirunko)
pienoiskuva|Calipso satelliitti, taiteilijan näkemys. pienoiskuva|Satelliitti Jason-1 satelliitti, taiteilijan näkemys. pienoiskuva|Satelliitti Jason-3, taiteilijan näkemys.
Klassillinen arkeologia
Tunnettuja esimerkkejä suomalaisten klassillisten arkeologien työstä ovat kaivaukset Pompejissa, Crustumeriumissa, Arakhamitaissa, Thesprotiassa ja Aaroninvuorella Petrassa.
Aiheesta muualla
Suomalaista klassillista arkeologiaa:
Proteus (satelliittirunko)
Proteus on Ranskassa kehitetty pienikokoinen satelliittirunko, jota on käytetty Jason- ja Corot-satelliittien pohjana. Nimi Proteus tulee sanoista Plate-forme Reconfigurable pour l'Observation, les Télécommunications Et les Usages Scientifiques.
Koko 1990-luvun ajan uskottiin Länsi-Euroopassa ja Yhdysvalloissa, että piensatelliitit korvaavat isot satelliitit. Tätä puolsi 1990-luvun alussa tehty NASAn päätös toteuttaa halvempia avaruuslentoja nopeassa tahdissa (Faster, Better, Cheaper) pyrkien samanlaiseen tehokkuuteen, mitä esimerkiksi auto- ja elektroniikkateollisuus oli saavuttanut. Venäjän avaruustoiminta oli vuodesta 1957 alkaen perustunut pieniin satelliitteihin ja satelliittien sarjatuotantoon, esimerkiksi pieniä vakoilusatelliitteja valmistettiin tuhansia. Piensatelliiteilla uskottiin - etenkin Yhdysvalloissa - olevan myös kaupallisia sovellutuksia, kun suunniteltiin matkapuhelinverkkoja, joiden tukiasemat olisivat satelliitteja ja satelliitti-Internetiä. Valtaosa kaavailluista hankkeista ei toteutunut ja toteutetut hankkeet olivat raskaasti tappiollisia.
Euroopassa Englannissa Surreyn yliopisto lähti 1980-luvulla kehittämään mikrosatelliitteja, jotka painavat alle 100 kg. Ranskassa ei näin pieniin satelliitteihin uskottu, mutta CNES alkoi vuonna 1996 kehittämään 500–700 kg painavaa Proteus-satelliittia. Sen teollinen valmistaja on Alcatel Space.
Proteus-rungolle perustuvista satelliiteista ensimmäinen oli Jason 1, joka laukaistiin joulukuussa 2001. ESAn kanssa yhteistyössä toteutettava CoRoT laukaistiin vuonna 2006, kuten EUMETSATin kanssa toteutettava Jason 2. Jasonit tutkivat merta ja CoRoT tähtiä.
Seuraavat satelliitit ovat käyttäneet Proteus-runkoa:
Kurnulivertäjä
Kurnulivertäjä (Lalage nigra) on käpinkäisten heimoon kuuluva varpuslintu.
Levinneisyys
Kurnulivertäjää tavataan Kaakkois-Aasiassa. Lajin kannankehitys on vakaa, ja se on luokiteltu elinvoimaiseksi.
10.000 Ways
10.000 Ways on Thunderstonen kappale ja toinen single yhtyeen neljänneltä studioalbumilta Evolution 4.0. Se julkaistiin 26. tammikuuta 2007 levymerkillä Nuclear Blast.
Single debytoi Suomen virallisen listan neljännellä sijalla, ja pysyi listalla yhteensä seitsemän viikkoa.
Itä-Yhdysvaltain Grand Prix 1984
Aika-ajo
Paalupaikan valloitti Nelson Piquet. Hän ajoi uuden epävirallisen rataennätyksen keskinopeudella 143,4 km/h. Toisen lähtöruudun sai MM-sarjaa johtava Alain Prost. Seuraavat lähtöruudut valloittivat Nigel Mansell ja Michele Alboreto. Keijo Rosberg starttasi lähtöruudusta 21. Kovasta yrityksestä huolimatta hän ei parempaa lähtöpaikkaa saanut, sillä auto ei kulkenut kovempaa.
Kilpailu
Detroitin Grand Prix -kilpailu keskeytyi kolariin heti ensimmäisessä kaarteessa. Yhteenajo tapahtui kun toisesta rivistä startannut Mansell yritti pujahtaa eturivistä startanneiden Piquet'n ja Prostin välistä johtoon. Piquet'n auton etupää nousi ilmaan ja auto liukui oikealle työntäen Alboreton auton radan vieressä olleen talon seinään. Piquet'n autosta irronnut etupyörä sinkoutui päin Sennan auton nokkaa. Prost selvisi kolarista, mutta moni muu ei niin tehnyt. Surerin auto iskeytyi Alboreton auton sivuun. Kukaan ei loukkaantunut kolarissa ja 40 minuutin kuluttua lähtö uusittiin. Moni kuljettaja joutui turvautumaan vara-autoonsa.
Scar Symmetry
Scar Symmetry on ruotsalainen melodista death metalia soittava yhtye.
Historia
Yhtye perustettiin huhtikuussa 2004, ja nauhoitti ensimmäisen demonsa Seeds of Rebellion saman kuukauden aikana. Demo auttoi heitä saamaan levytyssopimuksen Cold Recordsin kanssa. Heinäkuussa 2005 yhtye nauhoitti ensimmäisen albuminsa Symmetric in Designin Black Lounge -studiossa. Heinäkuussa 2006 bändi sopi uuden levytyssopimuksen Nuclear Blastin kanssa. Kahdeksan kuukautta ensimmäisen levyn julkaisun jälkeen, yhtye julkaisi huhtikuussa 2006 uuden albumin Pitch Black Progress. Seuraava albumi Holographic Universe julkaistiin vuonna 2008 ja samana vuonna vokalisti Christian Älvestam erotettiin johtuen tämän monista erimielisyyksistä muiden bändin jäsenten kanssa erityisesti keikkailuun liittyen. Hänet korvasi kaksi vokalistia, Robert Karlsson (murinaosuudet ja taustalaulu) sekä Lars Palmquist (puhdas laulu). Yhtye julkaisi albumit Dark Matter Dimensions vuonna 2009 ja The Unseen Empire vuonna 2011. Eräs yhtyeen perustajajäsenistä, kitaristi Jonas Klellgren, erosi yhtyeestä vuonna 2013. Vuonna 2014 bändi julkaisi levyn The Singularity (Phase One: Neohumanity) joka on ensimmäinen osa scifi-teemaista konseptialbumitrilogiaa. Se käsittelee transhumanismia ja teknologista singulariteettia, johon trilogian nimi viittaa. Levy on bändin ensimmäinen jossa myös kitaristi Per Nilsson laulaa. Vuonna 2015 basisti Kenneth Seil erosi bändistä. Syyskuussa 2016 yhtye ilmoitti aiemmin väliaikaisina korvaajina toimineiden Benjamin Ellisin ja Andreas Holman pysyvästä liittymisestä bändiin.
The Singularity -trilogian toinen osa, Xenotaph, on suunniteltu julkaistavaksi vuonna 2019, mutta tämä on lykkääntynyt yhtyeen kitaristin Per Nilssonin liityttyä Meshuggahin live-jäseneksi sekä Nocturnal Ritesiin.
Jäsenet
Entiset jäsenet
Metsä Board Kemi
thumb|Kemin selluloosa- ja kartonkitehtaat kesällä 2022.
Metsä Board Kemi (entinen Kemiart Liners Oy) eli Kemin kartonkitehdas on Metsä Board -konserniin kuuluva kartonkitehdas Kemissä. Kartonkitehdas on perustettu vuonna 1971, ja tehtaassa on yksi kartonkikone, Polar Queen. Tehdas työllistää 100 henkilöä. Tehtaan omisti aiemmin Kemi Oy. Tehdas on maailman pohjoisin kartonkitehdas.
Lähteet
65.75472°N, 24.51861°W
Kashmiripanditit
pienoiskuva|Taideteos kolmesta kashmiripanditnaisesta. Kashmiripanditit (tunnetaan myös nimellä kashmiribrahmaanit) ovat ryhmä Kashmirin hinduja ja osa Intian suurempaa saraswatbrahmaaniyhteisöä. He ovat kotoisin Kashmirin laaksosta, vuoristoalueelta, joka sijaitsee Intian hallitsemalla Jammun ja Kashmirin liittovaltion alueella. Kashmiripanditit asuivat alun perin Kashmirin laaksossa ennen kuin muslimien vaikutus tuli alueelle, minkä jälkeen suuri joukko kääntyi islamiin. He ovat ainoa jäljellä oleva hinduyhteisö, joka on kotoisin Kashmirista.
Ruohikkolivertäjä
Ruohikkolivertäjä (Lalage sueurii) on käpinkäisten heimoon kuuluva varpuslintu.
Levinneisyys
Ruohikkolivertäjää tavataan Indonesiassa ja Itä-Timorissa. Lajin on raportoitu olevan yleinen, ja sen kannankehitys on runsastuva. Se on luokiteltu elinvoimaiseksi.
Decazeville
Decazeville on kunta Etelä-Ranskassa Aveyronin departementissa Oksitanian alueella. Aveyron on perinteistä hiili- ja terästeollisuusaluetta. Teollistumisen kehitykseen vaikutti voimakkaasti Ranskan entinen pääministeri Élie Decazes 1800-luvun alussa. Tämän teon kunnioitukseksi Decazevillen kunta nimettiin hänen mukaansa.
Nähtävyyksiä
Kunnan nähtävyyksiä ovat kaivosmuseo Musée de la mine Lucien Mazars sekä Notre-Dame de Decazevillen kirkossa oleva Gustave Moreaun maalaus Ristintien asemat.
I, Almighty
I, Almighty on Thunderstonen kappale ja single yhtyeen viidenneltä studioalbumilta Dirt Metal. Se julkaistiin 27. heinäkuuta 2009 levymerkillä Sony Music Entertainment.
Pauanne
63.53675°N, 23.68737°W thumb|250px|Pauanne. Pauanne on rakennusryhmä Kaustisella kirkonkylän eteläpuolella, Puhkionkallion laella. Se rakennettiin aikanaan kansanparantajien kokoontumis- ja hoitopaikaksi. Paikan rakentamisen aloitti 1983 perinteisin menetelmin Tapani Hietalahti. Hänen sanojensa mukaan
Rakennuksessa on järjestetty kansanparantajien kokoontumis- ja hoitotoimintaa sekä konsertteja. Paikka on tarjonnut matkailijoille majoitus- ja ravintolapalveluja.
Päärakennuksessa on käytetty luonnonkiveä ja puuta. Katto on paanukatto, joka on joskus tervattu. Alueella on myös paja, jossa takojat ovat järjestäneet kilpailuja, sekä puinen kotamainen yöpymismaja ja savusauna. Pauanteen rakentaminen paikallisin voimin alkoi vuonna 1983.
Pauanteen saunarakennus tuhoutui tulipalossa vuonna 2010, kun voimakas syöksyvirtaus ja kova ukkosmyrsky tekivät tuhojaan Kaustisella.
Alex Auld
Alexander Auld (s. 7. tammikuuta 1981 Cold Lake, Alberta, Kanada) on kanadalainen uransa lopettanut jääkiekkomaalivahti.
Seurajoukkueissa
Auld pelasi OHL-juniorisarjassa North Bay Centennialsissa 1997–2001. Keväällä 1999 hänet valittiin OHL:n Itäisen konferenssin kehittyneimmäksi pelaajaksi. Florida Panthers varasi Auldin NHL:ään varaustilaisuudessa 1999. Auld ei kuitenkaan aloittanut ammattilaisuraansa Floridassa, sillä hänet kaupattiin Vancouver Canucksiin toukokuussa 2001.
Vancouverissa Auld pelasi yhden NHL-ottelun kaudella 2001–2002. Kauden aikana hän pelasi myös AHL:n Manitoba Moosessa ja ECHL:n Columbia Infernossa. Seuraavien kahden kauden aikana Auld torjui muutamia otteluita Vancouverissa, mutta edusti pääasiassa Manitobaa. Kaudella 2005–2006 Auld nousi Vancouverin ykkösmaalivahdiksi, kun Dan Cloutier oli loukkaantuneena. Hän pelasi hyvän kauden ja voitti kauden aikana 33 ottelua. Auld kaupattiin kuitenkin kauden jälkeen Floridaan suurkaupassa, jossa Floridaan siirtyivät myös Todd Bertuzzi ja Bryan Allen, kun Vancouver sai Vezina-ehdokas Roberto Luongon ja Lukáš Krajíčekin.
Floridassa Auld pelasi yhden kauden Ed Belfourin varamaalivahtina. Kaudeksi 2007–2008 hän siirtyi Phoenix Coyotesiin, jossa ei pelannut kuin yhdeksän ottelua. Auld lähetettiin Phoenixin farmiseura San Antonio Rampageen, kun joukkue oli hankkinut Ilja Bryzgalovin. Joulukuussa 2007 Auld kaupattiin Boston Bruinsiin vaihdossa Nate DiCasmirroon ja viidennen kierroksen varausoikeuteen vuonna 2009. Bostonin oli pakko etsiä uusi maalivahti, kun ykkösmaalivahti Tim Thomas loukkaantui.
Auld edusti kauden 2008–2009 Ottawa Senators, jossa hän otti hieman yllättäen ykkösmaalivahdin paikan Martin Gerberiltä. Kauden jälkeen Auld kaupattiin kuitenkin Dallas Starsiin, kun Ottawa oli aiemmin hankkinut lupaavan Pascal Leclairen. Dallasissa Auld pelasi 21 ottelua, kunnes New York Rangers nappasi hänet helmikuussa 2010 siirtolistalta.
Auld siirtyi kesällä 2012 Itävaltaan pelaamaan EC Red Bull Salzburgiin. Hän pelasi kauden aikana 26 ottelua.
Valtikkanauhus
Valtikkanauhus (Ligularia przewalskii) on monivuotinen helonauhuksiin eli nauhuksiin kuuluva laji, jota käytetään koristekasvina. Se on kotoisin Kiinasta.
Ulkonäkö
Valtikkanauhus saattaa risteytyä aurinkonauhuksen (Ligularia stenocephala) kanssa.
Nami
Nami on merirosvo One Piece -mangassa. Hänen nimensä tarkoittaa aaltoa.
Nami oli seitsemänneksi suosituin One Piece -hahmo japanilaisessa faniäänestyksessä. Yhdysvalloissa hän on ollut jopa neljänneksi suosituin hahmo.
Namista
Nami on animessa ensimmäisenä näytetty Olkihattupiraatti, joka esiintyy jopa ennen Luffyä. Hän ei siinä vaiheessa tosin ollut vielä liittynyt Olkihattuihin, joihin Zoro liittyi ennen häntä. Mangassa Nami esiintyykin ensimmäisen kerran vasta Zoron jälkeen. Myöhemmin hän eroaa hetkellisesti Olkihatuista, mutta liittyy lopullisesti heihin takaisin Arlongin kukistamisen jälkeen. Näin hän on viides Olkihattujen jäsen. Monet tosin pitävät häntä kolmantena jäsenenä. Nami on yksi parhaimmista (ellei jopa paras) navigaattoreista, jotka nykyisin seilailevat Grand Linella. Häntä voi pitää Olkihattujen huoltopäällikkönä ja rahastonhoitajana Going Merryllä. Nami ihmetteleekin ensi alkuun, miten Luffy ja Zoro ovat selviytyneet ilman häntä.
Namilla on vasemmassa olkapäässään tatuointi, joka muistuttaa tuulihyrrää ja jossa on mandariini. Ne ovat merkkejä hänen menneisyydestään. Hän sai tatuoinnin Arlong-piraateista lopullisesti erottuaan, minkä takia hän poistatti Arlongin tatuoinnin ja teetti uuden. Arlongin Parkista eteenpäin Nami alkaa käyttää keveää asustetta, kuten hihattomia paitoja, koska hänen ei enää tarvitse salata tatuointiaan. Hän luopuu myös alkuaikojen saappaistaan. Namilla on jokaisessa eri tarinaosassa uudet vaatteet.
Namin pituus on 169 cm (aikahypyn jälkeen 170 cm), ja iältään hän on 18-vuotias (aikahypyn jälkeen 20-vuotias). Hänen syntymäpäivänsä on 3. heinäkuuta. Eiichiro Odalta saatujen tietojen mukaan Namin vaatekoko on 37-22-34. Namin eläinhahmoksi on kuvattu kissa. Hänen värinsä on oranssi, ja hän tuoksuu rahalta.
TrackMania United
TrackMania United on TrackMania -pelisarjan neljäs osa. Pelin tekijä on Nadeo. Se yhdistää kaikki TrackMania pelit ja tuo Stadium, Snow, Rally ja Desert alueille uusia rataosia. TrackManian tarkoituksena on saada miljoonat pelaajat ruudun ääreen pelaamaan TrackManian suosittua verkkopeliä. TrackMania United sisältää myös sisäisen viestintäjärjestelmän, jonka avulla pystyy lähettämään kaverille viestejä. "Copperit" ovat TrackManian rahayksikkö. Niillä voi ostaa mm. pelaajien tekemiä autoja, ratoja, musiikkia ja avatareja.
Nami
Persoona ja suhteet
Nami on Nico Robinin ohella toinen Olkihattupiraattien naisjäsenistä ja myös viisaimmat jäsenistä. Nami on East Bluen kolmanneksi älykkäin. Nami on Olkihattupiraattien navigaattori, ja hänellä on kyky tunnistaa ja analysoida pienimmätkin säänmuutokset, mikä pelastaa Going Merryn usein Grand Linen myrskyiltä.
TrackMania United
Autojen lisääminen
TrackMania Unitediin voi lisätä omia autoja, tuomalla ne peliin pelin kääntäjän avulla. "Tekstuurien" täytyy olla malleissa Direct Draw Surface DXT5 -muodossa. Peli tukee Stadium-ympäristössä rajattoman tarkkoja malleja. On kuitenkin suositeltavaa pitää mallin tarkkuus kohtuullisissa rajoissa lähetettävän tiedoston koon ja pelin sujuvuuden takia.
Nami
Persoona ja suhteet
Nami kunnioittaa Luffyä johtajanaan, mutta suuttuu usein tämän typeristä ideoista. Siitä huolimatta hän luottaa tähän. Vaikka Nami kerran eroaakin Olkihatuista, Luffy antoi hänen pitää huolta tämän tärkeästä olkihatusta taistelun ajan.
Nami on lähes aina se, joka käskee laivassa. Jos joku hölmöilee, Nami yleensä lyö. Usein Nami ei saa sanottua viimeistä sanaa Luffylle ja Usoppille, sillä he yleensä keksivät jotain muuta sillä aikaa, kun Nami yrittää puhua heille järkeä. Hän on äitihahmo Olkihattujen joukossa ja hyvä ystävä Nico Robinin kanssa. Nico Robin on ainoa, jota Nami ei komentele. Nami pitääkin Robinia ainoana ymmärtäjänään.
TrackMania United
Käännökset
TrackMania-pelisarjoja on käännetty useille eri kielille. Pelin suomenkielinen kielipaketti on ladattavissa osoitteesta http://www.kajouni/dload/trackmania/.
Michael Mantler
pienoiskuva|pysty|Michael Mantler Michael Mantler (s. 1943 Wien, Itävalta ) on itävaltalainen jazz-trumpetisti ja -säveltäjä.
Nami
Persoona ja suhteet
Namin unelma on piirtää maailmankartta, jota kukaan muu ei ole koskaan aiemmin tehnyt. Ensimmäinen Namin tekemä kartta oli hänen kotikylästään, Cocoyashin kylästä.
Bob Jonesin yliopisto vastaan Yhdysvallat
Bob Jonesin yliopisto vastaan Yhdysvallat on vuodelta 1983 oleva Yhdysvaltain korkeimman oikeuden päätös, jonka mukaan Internal Revenue Service eli verohallinto voi ilman kongressin lupaa kumota organisaation verovapauden.
Michael Mantler
Mantler on tehnyt omia levytyksiä ja laajasti yhteistyötä muiden muusikoiden kanssa. Hän on käyttänyt useilla levyillään sävellystyön pohjana esimerkiksi kirjailijoiden Samuel Beckettin, Edward Goreyn, Harold Pinterin ja Paul Austerin tekstejä.
TrackMania United
Lähteet
TrackMania
Nami
Persoona ja suhteet
Nami tuntuu pitävän muotia silmällä, sillä hän ei koskaan käytä samoja vaatteita kahdesti (Kuro-osan jälkeen). Hän muistuttaa hieman Dragonball (Eiichiro Odan suosikkimanga) -sarjan Bulmaa, joka ei koskaan käytä kahdesti samaa hiusten väriä. Namilla on epäinhimillisen hyvä alkoholinkestokyky, eikä häntä saa juotettua humalatilaan. Hän voitti Whiskey Peakillä 14 eri Baroque Worksin jäsentä alkoholinjuonnissa, mutta pyörtyi lopulta (joko hämätäkseen palkkionmetsästäjiä tai voittorahojen tuomasta onnesta).
Michael Mantler
Mantlerille on myönnetty Itävallan valtionpalkinto improvisoidusta musiikista sekä Wienin kaupungin musiikkipalkinto.
Nami
Bellemere
Merivoimien naissotilas Bellemere löysi Namin kun hän oli vielä vauva taistelukentältä. Samalla hän löysi myös Nojikon, toisen tytön. Yhdessä heistä kasvoi läheisiä, ihan kuin oikea perhe. Monta vuotta myöhemmin heidän kotikyläänsä Cocoyashiin saapuu Merenmies-merirosvot joita johtaa ilkeä miekkakala-Arlong. He valloittivat kylän ja vaativat maksun jokaiselta asukkaalta heidän hengestään. 100000 berryä aikuisesta ja 50000 lapsesta. Jos joku ei kykenisi maksamaan, hänet tapettaisiin. Bellemerellä oli vain 100000 berryä rahaa joilla hän maksoi lapsensa. Vaikka aluksi muut kyläläiset yrittivät huijata Arlongia sanomalla, ettei Bellemerellä ole lapsia, Bellemere itse paljasti hänellä olevan. Niinpä Arlong ampui Bellemeren tämän lasten silmien edessä.
Nähtyään Namin piirtämän kartan Arlong kidnappasi Namin. Palattuaan takaisin kylään Nami oli Arlong-piraattien kartanpiirtäjä. Hän myös solmi sopimuksen Arlongin kanssa: Jos hän maksaisi Arlongille 100.000.000 berryä, Nami voisi ostaa kotikylänsä itselleen ja näin vapauttaa kylän Arlongin hampaista. Tämä toi kyläläisille toivoa, mutta he olivat siitä huolimatta vihaisia Namille hänen liityttyään Arlong-piraatteihin. Nami suuttui ja sanoi selviävänsä tehtävästä ilman heidän apuaankin. Niinpä Nami piirteli karttoja ja varasti aarteita merirosvoilta kahdeksan vuoden ajan, jotta hän saisi rahat kasaan.
Bob Jonesin yliopisto vastaan Yhdysvallat
Raamatuntulkintansa vuoksi Bob Jonesin yliopisto ei ottanut ennen vuotta 1971 lainkaan mustia opiskelijoita. Vuosina 1971–1975 se ei ottanut mustia opiskelijoita, jotka eivät olleet naimisissa. Vuoden 1975 jälkeen yliopisto hyväksyi mustat naimattomat opiskelijat, mutta ei edelleenkään opiskelijoita, jotka olivat naimisissa eri rotua olevan henkilön kanssa tai jotka kannattivat tällaisia suhteita. Yliopisto myös kielsi kahden eri rotua olevan opiskelijan seurustelun.
Nami
Luffyn tapaaminen
Nami tapasi Luffyn Orange-kaupungissa (Buggyn osassa), jota Buggy terrorisoi. Nami liittyi Luffyn joukkoon saadakseen lisää aarteita. Animessa Nami tapasi Luffyn ensimmäisen kerran molempien pelastautuessa Alwildan (Alvida) ryöstöpuuhien alla olevasta laivasta. He eivät kuitenkaan vaihtaneet sanaakaan keskenään.
Bob Jonesin yliopisto vastaan Yhdysvallat
Ennen vuotta 1970 yksityisille oppilaitoksille myönnettiin verovapaus riippumatta niiden rotupolitiikasta. Näin ollen verovapauden sai myös Bob Jonesin yliopisto. Vuonna 1970 IRS:n säädökset muuttuivat. Verovapautta ei enää sallittu yksityiskouluille, joissa oli voimassa rotuerotteluun rinnastettavia käytäntöjä.
Nami
Luffyn tapaaminen
Kelluvalle Baratie-ravintolalle päästyään Nami ryösti heidän laivansa ja kaikki aarteet. Hän palasi Arlong Parkille, eikä hänellä ollut enää kuin 7 miljoonaa berryä kerättävänä, kunnes korruptoitunut merivoimien kapteeni Nezumi (suom. Hiirelä) tuli ja takavarikoi kaikki Namin keräämät aarteet. Näin Arlong saisi pidettyä Namin miehistössään rikkomatta sopimusta.
Bob Jonesin yliopisto vastaan Yhdysvallat
IRS kertoi yliopistolle aikovansa peruuttaa sen verovapauden, ja yliopisto nosti IRS:ää vastaan kanteen. Lukuisten eri oikeusjuttujen jälkeen asia eteni korkeimpaan oikeuteen, joka päätti toukokuussa 1983 asiasta äänin 8–1.
Thousand Foot Krutch
Thousand Foot Krutch (tunnetaan myös nimellä TFK, vuosina 1995–1996 nimellä Oddball) on kanadalainen rockyhtye, joka on perustettu vuonna 1995. Yhtye on julkaissut yhdeksän albumia, kolme remix-albumia ja yhden livealbumin. Yhdeksäs studioalbumi, Oxygen Inhale, julkaistiin 26. elokuuta 2014. Thousand Foot Krutchin albumeja oltiin 26. lokakuuta 2007 mennessä myyty yli puoli miljoonaa kappaletta.
Nami
Luffyn tapaaminen
Lopulta Luffy selviää Baratielta muiden kanssa Cocoyashi-kylään ja löysivät Namin puukottamassa olkapäänsä Arlong-piraattien merkkiä ja kiljuen Arlongin nimeä raivoissaan. Nami oli jo kerran jättänyt Luffyn joukon ja aluksi vaatikin Luffyn lähtemään mutta lopulta pyysi apua. Luffy antoi olkihattunsa Namille ja Zoron, Usoppin ja Sanjin kanssa he lähtivät rökittämään Arlongia. Olkihatut voittivat Arlong-piraatit ja Nami hänen kylänsä mukaan lukien pääsivät vapaaksi. Nezumi halusi välttämättä sanoa vielä viimeiset sanat asiaan koskien ja Nami antoi turpasuihkun Nezumille vaatien rahansa takaisin. Nami sai rahat, mutta jätti ne kyläläisille ja liittyi uudestaan Olkihattuihin. Hän ei halunnut sanoa hyvästejä kyläläisilleen ja ryösti juostessaan Going Merryyn kyläläisten lompakot. Sanji katseli rakastuneesti Namia, Zoro sanoi Namin melko varmasti pettävän heidät uudestaan, Usopp sanoi ettei Nami ole yhtään muuttunut, ja Luffy nauroi.
Thousand Foot Krutch
Yhtyeen laulaja Trevor McNevanin ja rumpali Steve Augustine toimivat myös omassa FM Static -yhtyeessään.
Nami
Luffyn tapaaminen
Mangaluvussa #435, Nami sai hänen ensimmäisen kiinniottopalkkionsa, 16000000 berryä, sama kuin merirosvokapteeni Kurolla. Lisäksi Namin kiinniottopalkkio on suurempi kuin esim. Buggyn. Nami ei tuntunut olevan järin iloinen jouduttuaan etsintäkuulutetuksi. Hän kuitenkin sanoi, että onneksi kuva hänestä on sentään hyvä. Namia oltiin huijattu poseeraamaan kameran edessä, kuvaajan väittäen olevan W7 reportteri. Hänen kotikylässään Genzo (Namin ja Nojikon Bellemeren korvike, isähahmo) sanoi Namin näyttävän liian eroottiselta etsintäkuulutuksessaan. Nojiko taas ihmettelee, miksi Genzolla sitten on Namin etsintäkuulutuksen kuva seinällään, suurennettuna.
Taidot ja voima
Nami on todella hyvä navigaattori, ja hänen avullaan Olkihatut ovat onnistuneet välttämään uskomattoman hyvin Grand Linen vaaroja, kuten esimerkiksi pyörremyrskyjä. Hän on myös todella hyvä varas joka pystyy varastamaan pienesineitä taskuista uhrien huomaamatta mitään.
Myöhemmin Usopp kehitti Namille "täydellisen Clima Tactin", käyttäen hyödykseen taivassaarelta tuotua diaalia. Tämän avulla Nami pystyy taistelemaan helpommin suuria vihollisjoukkoja vastaan. Lisäksi hän kukisti täydellisen Clima Tactin avulla CP9:n jäsenen, Kalifan.
Namin voimakkaimmissa hyökkäyksissä hän usein tekee pilven kosteudella sekä kylmällä ja kuumalla ilmalla. Sen jälkeen hän sähköistää pilven ja salama osuu vastustajaan. Hän voi myös käyttää sauvan kahta ensimmäistä osaa bumerangina. Lisäksi hän voi heijastaa itsestään kangastuksia joilla hämätä vastustajia. Täydellisestä Clima Tactista ei ole paljastunut vielä yhtään leikkimiseen tarkoitettua toimintoa joten Usopp on luultavasti ne poistanut. Miss Doublefingerin kukistanut Tornado Tempo on myös todennäköisesti poissa koska se oli vain kertakäyttöinen hyökkäys. Tornado Tempo -iskussa aseen kärjestä pamahtaa ulos kaksi käkeä jotka kietoutuvat vastustajan ympärille ja aseen alkaessa kiertää hurjaa vauhtia myös vastustaja alkaa pyöriä. Lopuksi kärkiosa Clima Tactista pamahtaa irti muusta osasta ja vastustaja lentää pyörteessä. Entisessä Clima Tactissa oli myös toimintoja, joilla saada kukkia poksahtamaan esille aseen kärjestä ja lintuja lentämään Clima Tactin sisältä. Lisäksi Usopp on saanut kokonaisen vieterin ja nyrkkeilyhansikkaan mahtumaan Clima Tactin sisään.
Rollin’ the Rock
Rollin' the Rock on suomalaisen laulajan Jussi Raittisen studioalbumi.
Verner Suomi
Verner Edward Suomi (6. joulukuuta 1915 Eveleth, Minnesota – 30. heinäkuuta 1995 Madison, Wisconsin) oli amerikansuomalainen meteorologi, professori ja sääsatelliittien kehittäjä.